תקנות המתווכים במקרקעין, תשנ"ז–1997(5)
בתוקף סמכותי לפי סעיף 6 לחוק המתווכים במקרקעין,   תשנ"ו–1996 (להלן — החוק), לאחר התייעצות עם הרשם ועם הועדה המייעצת לפי סעיף 4 לחוק (להלן — הועדה), ולענין פרק ג' — באישור שר האוצר לפי סעיף 39ב לחוק יסודות התקציב, תשמ"ה–1985, ולפי סעיפים 18 ו-19 לחוק, באישור ועדת החוקה חוק ומשפט של הכנסת, אני מתקין תקנות אלה:

פרק א': כללי

הגדרות

1.
בתקנות אלה —


"בחינה" — בחינה לקראת קבלת רשיון;


"מפקח" — מי שמשגיח, מטעם הרשם, על הסדר במהלך הבחינה;


"רשיון" — רשיון תיווך במקרקעין לפי החוק.

פרק ב': סדרי הבחינה

נוהל הבחינה

2.
(א)
הבחינה תהיה בכתב, בשפה העברית או בשפה אחרת שאישר הרשם, לנבחן מסוים.


(ב)
על אף האמור בתקנת משנה (א) רשאי הרשם, לאחר התייעצות עם הועדה, לאפשר לנבחן מסוים, מטעמים מיוחדים שיירשמו, להיבחן בעל-פה בידי צוות בוחנים שתקבע הועדה.


(ג)
שאלון הבחינה ייערך בשיטת רב-ברירה.


(ד)
משך הבחינה יהיה 90 דקות, זולת אם אישר הרשם לנבחן מסוים, מטעמים שיירשמו, זמן ארוך יותר.

------------

פורסמו ק"ת תשנ"ז (5) מס' 5847 מיום 14.8.1997 עמ' 1078. 

תוקנו ק"ת תשנ"ח: מס' 5865 מיום 10.12.1997 עמ' 125 — הודעה תשנ"ח–1997; תחילתה מיום 1.1.1998. מס' 5907  תחילתה מיום 1.7.1998. מיום 22.6.1998 עמ' 962 — הודעה (מס' 2) תשנ"ח–1998; 

ק"ת תשנ"ט מס' 5944 מיום 31.12.1998 עמ' 223 — הודעה תשנ"ט–1998; תחילתה מיום 1.1.1999.

ק"ת תש"ס: מס' 6008 מיום 8.12.1999 עמ' 130 — הודעה תש"ס–1999; תחילתה מיום 2.1.2000. מס' 6017 מיום 27.1.2000 עמ' 293 — תק' תש"ס–2000; תחילתן ביום 1.1.2000 — ראה להלן בעמ' 18/11850.

קביעת מועד הבחינה וארגונה

3.
הרשם —

(1)
יקבע את מועד כל בחינה ומקום עריכתה ויפרסם הודעה על כך ברשומות ובשני עיתונים יומיים לפחות;

(2)
ידאג לסידורים הארגוניים הכרוכים בעריכת הבחינה, ויהיה  נוכח, הוא או נציגו במהלכה;

(3)
ישלח לנבחנים את תוצאות הבחינה.

סדרי בחינה

4.
הרשם, לאחר התייעצות עם הועדה —

(1)
יקבע בוחנים לכתיבת שאלון הבחינה;

(2)
יקבע בודק לבחינה;

(3)
יכין את שאלון הבחינה;

(4)
יקבע אם ובאילו ספרים רשאי נבחן להשתמש בשעת הבחינה;

(5)
יעריך את תוצאות הבחינה, לרבות בעקבות ערר לפי תקנה 9.

הגשת בקשה

5.
(א)
המבקש לגשת לבחינה יגיש על כך לרשם בקשה בכתב, לפי טופס 1 שבתוספת; הבקשה תוגש 30 ימים לפחות לפני מועד הבחינה  שפורסם לפי תקנה 3(1). 


(ב)
לבקשה להיבחן יצורף העתק קבלה על תשלום אגרת הבחינה, כאמור בתקנה 12(א)(1). 

משמעת

6.
(א)
נבחן רשאי, בשעת הבחינה, להשתמש במילון או במילונית אלקטרונית או בחומר אחר שאישר הרשם.


(ב)
נבחן שיש ברשותו בזמן הבחינה רשומה, ספר או כתב אחר שלא הותר השימוש בהם לפי תקנת משנה (א), או שנמצא עוזר או מפריע לנבחן אחר, רשאי הרשם או נציגו, לאחר שהמפקח הסב תשומת לבו לדבר, להפסיק בחינתו, להוציאו מחדר הבחינה, ולא ייקבע ציון לנבחן זה.

תוצאות הבחינה

7.
(א)
תוצאות הבחינה יצוינו בנקודות שמ-0 עד 100. 


(ב)
נבחן שקיבל בבחינה 60 נקודות לפחות, עבר את הבחינה.

הודעה על

תוצאות הבחינה

8.
(א)
הרשם יודיע לנבחן, תוך 30 ימים מיום הבחינה, את תוצאות בחינתו כפי שקבעה ועדת הבחינה; הודעה כאמור תישלח בדואר רשום לפי המען שמסר הנבחן בעת הגשת הבקשה.


(ב)
תוקפן של תוצאות הבחינה יפה ל-5 שנים בלבד; לא קיבל נבחן רשיון תוך התקופה האמורה, יצטרך לשוב ולהיבחן.

ערר

9.
(א)
נבחן שנכשל בבחינה רשאי לערור, בכתב מנומק, על ציון הבחינה שקיבל, תוך 30 ימים מיום שנשלחה לו הודעת הרשם לפי תקנה 8.


(ב)
לבדיקה חוזרת של הבחינה נושא הערר, יקבע הרשם צוות בוחנים שאת תוצאות בדיקתו ימסור לרשם.


(ג)
הרשם ימסור לעורר את תוצאות הערר, בדרך האמורה בתקנה 8. 

פטור מבחינה

10.
(א)
בקשה לפטור מבחינה לפי הוראות סעיף 20(ב) לחוק תוגש לרשם לפי טופס 2 שבתוספת, בלווית מסמכים להוכחת גיל המבקש או השכלתו האקדמית, לפי הענין, וכן להוכחת עיסוקו בתיווך במקרקעין בשלוש השנים שהסתיימו ביום כ"ב באדר ב' תשנ"ז (31 במרס 1997). 


(ב)
להוכחת העיסוק במקרקעין כאמור בתקנת משנה (א), יצרף מגיש הבקשה לפטור גם אישורים מאת רשויות המס על עיסוקו כמתווך במקרקעין, להנחת דעתו של הרשם.

פרק ג': רשיון ואגרות

מתן רשיון

ופרסום

11.
(א)
המבקש רשיון יגיש לרשם בקשה בכתב על כך, שצורפו לה תצהיר לפי טופס 3 שבתוספת וכן תצלום הדף הראשון בתעודת הזהות או בדרכון שלו.


(ב)
לשם מתן הרשיון יבדוק הרשם כי נתקיימו במבקש התנאים לקבלת רשיון, לפי סעיף 5(א) לחוק.


(ג)
הרשם יפרסם בהודעה ברשומות, את שמות מקבלי הרשיון ומספרי הזיהוי שלהם וכן שמות ומספרי זיהוי של מי שרשיונם הותלה או נשלל.

אגרות

הודעה תש"ס–1999

12.
(א)
אלה האגרות שישולמו בעד —

בשקלים חדשים

(1)


בחינה — ראשונה או חוזרת  390

(2)
אגרה חד-פעמית בעד רשיון

ורישום בפנקס  230

תק' תש"ס–2000*

(3)
אגרה דו-שנתית לחידוש רשיון  1,800


(ב)
הסכומים הנקובים בתקנת משנה (א) יהיו צמודים למדד וישתנו ב-1 בינואר וב-1 ביולי של כל שנה (להלן — יום השינוי), לפי שיעור עליית המדד החדש לעומת המדד היסודי.

------------

ראה להלן בעמ' * 18/11850 את תקנה 3 לתק' תש"ס–2000, בענין תחילה ותחולה.


(ג)
סכום שהשתנה כאמור בתקנת משנה (ב), יעוגל לסכום הקרוב שהוא מכפלה של 10 שקלים חדשים, וסכום של 5 שקלים חדשים יעוגל כלפי מעלה.


(ד)
בתקנה זו —

"המדד" — מדד המחירים  לסטטיסטיקה; לצרכן שמפרסמת הלשכה המרכזית


"המדד החדש" — המדד שפורסם בחודש שלפני החודש שקדם ליום השינוי;


"המדד היסודי" — המדד שהיה המדד החדש לענין יום השינוי הקודם.

תק' תש"ס–2000*


(ה)
המנהל הכללי של משרד המשפטים יפרסם בהודעה ברשומות, את נוסח תקנת משנה (א) כפי שהשתנה עקב האמור בתקנות משנה (ב) ו-(ג).

אגרה דו-שנתית תק' תש"ס–2000*

13.
(א)
האגרה הדו-שנתית הנקובה בתקנה 12(א) תשולם לא יאוחר מיום 31 בדצמבר של השנה הראשונה של התקופה שבעדה היא משולמת (להלן — שנת התשלום), ואולם —

(1)
אם היא שולמה עד 31 בינואר של שנת התשלום — ישולמו שני שלישים בלבד של האגרה;

(2)
אם היא שולמה בתקופה שמ-1 בפברואר עד 30 במרס של שנת התשלום — ישולמו שלושה רבעים בלבד של האגרה;

(3)
אם היא שולמה בתקופה שמ-1 באפריל עד 30 ביוני של שנת התשלום — ישולמו שבע שמיניות בלבד של האגרה.


(ב)
לא שולמה האגרה הדו-שנתית בשנת התשלום, יחולו הוראות סעיף 18(ב) לחוק.


(ג)
האגרה הדו-שנתית תשולם לראשונה בשנה שלאחר השנה שבה שולמה האגרה החד_פעמית הנקובה בתקנה 12(א).


(ד)
הודיע בעל רשיון לרשם שאין בדעתו להמשיך לעסוק בתיווך במקרקעין, יהיה פטור מתשלום האגרה הדו-שנתית הבאה ואילך; חזר והודיע בעל רשיון לרשם כי בדעתו להמשיך ולעסוק בתיווך במקרקעין, ישלם את האגרה הדו-שנתית לתקופה שמינואר של השנה שבה הודיע על המשך  עיסוקו.

(המשך בעמ' 15/11850)

------------

ראה להלן בעמ' * 18/11850 את התקנות 3 ו-4 לתק' תש"ס–2000 בענין תחילה, תחולה והוראת שעה.

טופס 1

(תקנה 5(א))

בקשה לגשת לבחינה לקבלת רשיון של מתווך במקרקעין

לפי חוק המתווכים במקרקעין, תשנ"ו–1996
ברצוני לגשת לבחינה לקבלת רשיון תיווך במקרקעין במועד הבא

בתאריך 

שם  שם משפחה   שם פרטי קודם שם משפחה קודם  פרטי

 מס'  שם האב      אזרחות   ת"ז/מס' דרכון (באין ת"ז)

   מען: עיר/ישוב   מיקוד     מס' הבית     רחוב

 מס'     מס' טלפון  פקס'

מקום מיקוד      מס'     רחוב   עיר/ישוב עבודה

 

       
חתימת תאריך     המבקש

טופס 2

(תקנה 10)

בקשה לפטור מבחינה

(סעיף 20(ב) לחוק המתווכים במקרקעין, תשנ"ו–1996)

 שם משפחה    שם פרטי   שם משפחה קודם שם פרטי קודם

 מס'   שם האב      אזרחות    ת"ז/מס' דרכון (באין ת"ז)

  המען: עיר/ישוב  מס' טלפון   מיקוד  מס' הבית   רחוב

     מקום העבודה    מס' פקס      מס' טלפון

אני מבקש בזה לפטור  במקרקעין, בהתאם לסעיף 20(ב) לחוק אותי מן הבחינה לקראת קבלת רשיון לתיווך המתווכים במקרקעין, תשנ"ו–1996.

[ ] מצורף בזה העתק צילומי של תעודת הזהות/הדרכון שלי, לשם הוכחה שעברתי את גיל השישים.

[ ] מצורף בזה העתק מאומת של תעודה, המעידה על היותי בעל השכלה אקדמית מלאה.

 

 

[ ] סמן את המתאים.

תצהיר להוכחת ותק של עיסוק בתיווך במקרקעין

אני החתום מטה, נושא תעודת זהות מס'/דרכון מס'  לאחר שהוזהרתי כי עלי להצהיר אמת וכי אם לא אעשה כן אהיה צפוי לעונשים הקבועים בחוק, מצהיר בזה כלהלן:

1.
אני נותן תצהירי זה לשם הוכחה כי הנני בעל ותק בתיווך במקרקעין מאז*

2.
** 

3.
** 

אני מצהיר כי זה שמי, זו חתימתי וכי תוכן תצהירי זה אמת.

 

חתימת   המצהיר

 

 

* התאריך חייב להיות 1 באפריל 1994 לכל המאוחר.

** ימולאו הפרטים הנוגעים למצהיר, להוכחת העיסוק והוותק בו.

אישור

אני מאשר כי ביום  הופיע בפני, עורך דין

במשרדי ב ה'  שזיהה עצמו בפני בתעודת זהות מס'/דרכון מס'  /המוכר לי באופן אישי, ולאחר שהזהרתיו כי עליו להצהיר אמת וכי אם לא יעשה כן יהיה צפוי לעונשים הקבועים בחוק, אישר נכונות הצהרתו דלעיל וחתם עליה בפני.

 

חתימת עורך  דין

תאריךחתימת מגיש   הבקשה

טופס 3

(תקנה 11(א))

תצהיר לאימות קיומם במבקש רשיון לתיווך במקרקעין

של הפרטים לפי סעיף 5(א) לחוק המתווכים במקרקעין, תשנ"ו–1996

אני החתום מטה, נושא תעודת זהות מס'/דרכון מס' 

לאחר שהוזהרתי כי עלי להצהיר אמת וכי אם לא אעשה כן אהיה צפוי לעונשים הקבועים בחוק, מצהיר בזה כלהלן:

1.
אני מגיש תצהיר זה בתמיכה לבקשת רשיון לתיווך במקרקעין.

2.
אני אזרח/תושב מדינת ישראל.

3.
נולדתי בתאריך.

4.
אינני פושט רגל.

5.
לא הורשעתי בעבירה שיש עמה קלון בחמש השנים שקדמו לתאריך הגשת הבקשה לרשיון.

6.
לא הוטל עלי מאסר /הוטל עלי מאסר שסיימתי לרצותו

ביום         
7.
הרשם הודיע לי כי עמדתי בהצלחה את הבחינה        לקראת רשיון שעברתי ביום 

אני מצהיר כי זה שמי, זו חתימתי וכי תוכן תצהירי זה אמת.

 

חתימת  המצהיר

אישור

אני מאשר כי ביום  הופיע בפני, עורך דין 

במשרדי ב  ה'  שזיהה עצמו

בפני בתעודת זהות מס'/דרכון מס' / המוכר לי באופן אישי,

ולאחר שהזהרתיו כי עליו להצהיר אמת וכי אם לא יעשה כן יהיה צפוי לעונשים הקבועים בחוק, אישר נכונות הצהרתו דלעיל וחתם עליה בפני.

 

חתימת עורך  דין

 

ג' באב תשנ"ז (6 באוגוסט 1997)
צחי הנגבי




שר המשפטים

 

